
III įstatymas, kuriuo iš dalies keičiamas Elektroninės žiniasklaidos įstatymas[footnoteRef:1]* [1: *	Pateiktas pranešimas pagal 2015 m. rugsėjo 9 d. Europos Parlamento ir Tarybos direktyvą (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka (OL L 241, 2015 9 17, p. 1).] 

2017 m. rugsėjo 28 d.
Bundestagas priėmė šį įstatymą:

Elektroninės žiniasklaidos įstatymo pakeitimas
2007 m. vasario 26 d. Elektroninės žiniasklaidos įstatymas (paskelbtas oficialiajame leidinyje „Bundesgesetzblatt“ (toliau – BGBl.) I, p. 179, 251), su paskutiniais pakeitimais, padarytais 2017 m. rugsėjo 1 d. įstatymo redakcijos (BGBl. I, p. 3352) 2 straipsniu, iš dalies keičiamas taip:
7 straipsnis iš dalies keičiamas taip:
2 dalies antras ir trečias sakiniai panaikinami.
Įterpiamos šios 3 ir 4 dalys:
„3.	Prievolė pašalinti informaciją arba neleisti ja naudotis pagal bendruosius teisės aktus esant teismo ar administracinės institucijos sprendimui turi būti vykdoma ir tuo atveju, kai paslaugos teikėjui netaikoma atsakomybė pagal 8–10 straipsnius. Ryšių privatumo apsauga pagal Elektroninės žiniasklaidos įstatymo 88 straipsnį išsaugoma.
4.	Jeigu kurią nors telekomunikacijos paslaugą naudotojas naudoja pažeisdamas kito asmens intelektinės nuosavybės teises ir tų teisių turėtojui nėra jokių kitų teisių gynimo priemonių, teisių turėtojas pagal 8 straipsnio 3 dalį gali pareikalauti iš atitinkamo paslaugos teikėjo, kad šis uždraustų naudotis informacija ir būtų užkirstas kelias pakartotiniam teisės pažeidimui. Draudimas turi būti pagrįstas ir proporcingas. Reikalavimo paslaugos teikėjui atlyginti ikiteismines ir neteismines išlaidas už ieškinio vykdymą ir įgyvendinimą pagal pirmą sakinį nėra, išskyrus 8 straipsnio 1 dalies trečiame sakinyje numatytus atvejus.“
8 straipsnis iš dalies keičiamas taip:
1 dalis iš dalies keičiama taip:
Po pirmo sakinio įterpiamas šis antras sakinys:
„Jeigu paslaugos teikėjai nėra atsakingi, iš jų negali būti reikalaujama žalos atlyginimo ypač už įstatymus pažeidžiančius naudotojo veiksmus arba pašalinti teisės pažeidimą arba jų nebedaryti; ta pati nuostata taikoma ir visoms išlaidoms, susijusioms su šių skundų vykdymu ir įgyvendinimu.“
Naujame trečiame sakinyje žodžiai „Pirmą sakinį“ pakeičiami žodžiais „Pirmą ir antrą sakinius“.
Įterpiama ši 4 dalis:
„4.	Institucija negali įpareigoti paslaugos teikėjų pagal 8 straipsnio 3 dalį,
prieš suteikiant prieigą:
rinkti ir įrašyti (registruoti) naudotojų asmeninius duomenis arba 
reikalauti įvesti slaptažodį, arba 
visam laikui nutraukti paslaugos teikimą. 
Šios nuostatos netaikomos, jei paslaugų teikėjas savanoriškai identifikuoja vartotojus, reikalauja slaptažodžio ar imasi kitų savanoriškų priemonių.“ 

Įvertinimas
Federalinė Vyriausybė dvejus metus po įsigaliojimo vertins, ar buvo pasiektas įstatymo tikslas, ir ypač nagrinės, ar naujasis informacijos naudojimo draudimo reikalavimas, nustatytas Elektroninės žiniasklaidos įstatymo 7 straipsnio 4 dalyje, yra veiksminga priemonė teisių turėtojų interesams ginti. Ji parengs rezultatų ataskaitą Bundestagui.“

Įsigaliojimas
Šis įstatymas įsigalioja kitą dieną po paskelbimo.
